b'\n_START_ARTICLE_\nRevonk\xc3\xa4rjen kalliomaalaus\n_START_SECTION_\nKallio ja sen sijainti\n_START_PARAGRAPH_\nMankinvirta laskee Tarhaj\xc3\xa4rven kautta Rapoj\xc3\xa4rveen muuttuen ensin Mietunvirraksi ohittaessaan Revonk\xc3\xa4rjen niemen. Niemen etel\xc3\xa4rannalla on kallioon muodostunut vaakatasoisia halkeamia, jonka v\xc3\xa4liin ovat j\xc3\xa4\xc3\xa4neet kiviset syvennykset. Syvennyksi\xc3\xa4 suojaa 1\xc3\x972 metri\xc3\xa4 suuri lippamainen uloke. Maalauskallio nousee suoraan j\xc3\xa4rvest\xc3\xa4 ja kallion vieress\xc3\xa4 on k\xc3\xa4velt\xc3\xa4v\xc3\xa4 tasanne.\n_START_SECTION_\nMaalaus\n_START_PARAGRAPH_\nMaalaus on tehty syvennyksess\xc3\xa4 oleviin kivipintoihin ja niiden v\xc3\xa4ri on tumman punainen. Vaikka kuvioita ei n\xc3\xa4y, on punav\xc3\xa4ripinta todenn\xc3\xa4k\xc3\xb6isesti ihmisen tekem\xc3\xa4\xc3\xa4. Erityisesti t\xc3\xa4m\xc3\xa4 koskee vasemman sein\xc3\xa4n punav\xc3\xa4rist\xc3\xa4, mik\xc3\xa4 on ihmisen maalaamaa. Timo Miettisen mukaan maalaus liittyy vastarannalla olevaan Jyrkk\xc3\xa4vuoren kalliomaalaukseen.'